Folketing
2008-05-20

Dansk Folkeparti tager skarpt afstand fra seksuelt misbrug af børn. Seksuelle overgreb på børn er dybt afskyelige og dybt krænkende. Vi finder det mere end rimeligt, at man med dette lovforslag sidestiller straffen for seksuelt misbrug af børn med voldtægt mod voksne. Det er uanset, om barnet har gjort modstand mod det seksuelle overgreb eller ej. Seksuelle overgreb på børn er mindst lige så frygtelige og krænkende som overfaldsvoldtægt begået mod voksne. Det er afskyvækkende, når personer begår seksuelle overgreb mod børn, og vi skal gøre alt, hvad vi kan, for at hindre disse overgreb. Derfor mener vi også fra Dansk Folkepartis side, at man i højere grad skal benytte medicinsk kastration på gerningsmændene, således at vi hindrer, at de gentager deres afvigende seksuelle tendenser mod de små, uskyldige ofre. Red Barnet udtrykker i høringssvaret bekymring for, at såkaldt grooming via internettet ikke kan benyttes i forhold til denne strafskærpelse, som lovforslaget lægger op til. Groomingbegrebet bruges til at beskrive, hvorledes voksne bruger chatrooms, Messenger m.v.